
ΤΕΥΧΟΣ ΔΕΥΤΕΡΟ 


Αρ. Φύλλου 935 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διοίκηση, Οργάνωση, Λειτουργία και Διαχείριση του 
Ειδικού Κλάδου Οικονομικής Ενίσχυσης Μερισμα- 
τούχων ΜΤΝ προερχόμενων από το Πολεμικό Ναυ¬ 
τικό (ΕΚΟΕΜΠΝ). 1 

Παράταση προθεσμιών υποβολής δηλώσεων και 


καταβολής των οφειλόμενων φόρων για τις ΔΟΥ 
των Νομών Αχαιός, Ηλείας, Κεφαλληνίας, Ζα¬ 
κύνθου, λόγω της πραγματοποίησης Τακτικής 
Γενικής Συνέλευσης του προσωπικού των ΔΟΥ 

αυτών. 2 

Παράταση προθεσμιών υποβολής δηλώσεων Φ.Π.Α. 
για τη ΔΟΥ Λίμνης, λόγω μεταστέγασής της σε νέο 

κτίριο. 3 

Διορισμός Αθανάσιου Τσαυτάρη ως μέλους του Διοι¬ 
κητικού Συμβουλίου του Εθνικού Κέντρου Έρευ¬ 
νας και Τεχνολογικής Ανάπτυξης (ΕΚΕΤΑ). 4 

Μεταφορά των στεγαστικών δικαιωμάτωντων σεισμο¬ 
πλήκτων του Νομού Αττικής από το σεισμό της 7ης 

Σεπτεμβρίου 1999 στο Δήμο Αθηναίων. 5 

Ανανέωση θητείας Αναπτυξιακού Συνδέσμου Δήμων 
& Κοινοτήτων Θριασίου Πεδίου Νομαρχιακής 

Αυτ/σης Δυτικής Αττικής. 6 

Σύσταση Νομικού Προσώπου με την επωνυμία «Σχολι¬ 
κή Επιτροπή Ενιαίου Λυκείου Κρεστένων Δήμου 

Σκιλλούντος». 7 

Τροποποίηση της παρ. 2 του αρθ. 16 του κανονισμού 

παροχών ΚΑΦ Ξηρός Κιάτου. 8 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στην Λουδάρου Ευθυμία. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην 1051550/637/Α0006/ 
28.5.2001 απόφαση του Υπουργού Οικονομικών 
(ΦΕΚ 687/Β/1.6.2001). 10 


ΑΠΟΦΑΣΕΙ Σ 

Αριθ. 951.8/1/01 (1) 

Διοίκηση, Οργάνωση, Λειτουργία και Διαχείριση του Ειδι¬ 
κού Κλάδου Οικονομικής Ενίσχυσης Μερισματούχων 
ΜΤΝ προερχομένων από το Πολεμικό Ναυτικό (ΕΚΟΕ¬ 
ΜΠΝ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 31 και 32 του Νόμου 
2913/2001 (ΦΕΚΑ’ 102) "Ρύθμιση θεμάτων ΜετοχικώνΤα- 
μείων Υπουργείου Εθνικής Άμυνας και άλλες διατάξεις" 
β. Τις διατάξεις των άρθρων 17 και 18του ΝΔ 721/1970 
(ΦΕΚ 251Α ’) "Περί οικονομικής μερίμνης και λογιστικού 
των Ενόπλων Δυνάμεων" 

γ. Την με αριθμό 59487 από 1.6.2000 Κοινή Απόφαση 
του Πρωθυπουργού και του Υπουργού Εθνικής Άμυνας 
"Ανάθεση Αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας" (ΦΕΚ Β’ 679). 

δ. Τις διατάξεις του άρθρου 29Ατου Νόμου 1558/1985 
"Κυβέρνηση και Κυβερνητικά Όργανα" (ΦΕΚ 137Α), όπως 
αυτό προσετέθη με το άρθρο 27 του Νόμου 2081/1992 
(ΦΕΚ 154Α) και τροποποιήθηκε με το άρθρο 1 παράγρα¬ 
φος 2α του Νόμου 2469/1997 (ΦΕΚ 38Α) και το γεγονός 
ότι από την παρούσα Απόφαση, δεν προκαλείται δαπάνη 
σε βάρος του κρατικού προϋπολογισμού και του προϋ¬ 
πολογισμού του Μετοχικού Ταμείου Ναυτικού. 

ε. Την πρόταση του Γενικού Επιτελείου Ναυτικού, απο¬ 
φασίζουμε: 

Άρθρο 1 

1.0 ειδικός Κλάδος που συστήθηκε με τις διατάξειςτων 
άρθρων 31 και 32 του Ν 2913 με την επωνυμία "Ειδικός 
Κλάδος Οικονομικής Ενίσχυσης Μερισματούχων ΜΤΝ 
προερχομένων από το Πολεμικό Ναυτικό" (ΕΚΟΕΜΠΝ), 
έχει έδρα την Αθήνα και στεγάζεται στις εγκαταστάσεις 
του ΜΤΝ. Λειτουργεί δε ως ειδικός λογαριασμός του Με¬ 
τοχικού Ταμείου Ναυτικού και τελεί υπό την εποπτεία του 

Υπουργού Εθνικής Άμυνας δια του Γενικού Επιτελείου 
Ναυτικού. 

2. Σκοπός του ΕΚΟΕΜΠΝ είναι η οικονομική ενίσχυση 
των μερισματούχων του ΜΤΝ που προέρχονται αποκλει¬ 
στικά και μόνο από το Πολεμικό Ναυτικό. 

Άρθρο 2 

1. Ο ΕΚΟΕΜΠΝ διοικείται από τριμελή Διοικούσα Επι¬ 
τροπή (ΔΕ), τα μέλη της οποίας διορίζονται με απόφαση 
του Αρχηγού ΓΕΝ με τριετή θητεία. Η ΔΕ, τα μέλη της 
οποίας μετέχουν στις συνεδριάσεις της με ψήφο, συ¬ 
γκροτείται από: 

α. Τον Διευθυντή του Μετοχικού Ταμείου Ναυτικού ως 
Πρόεδρο. 

β. Τον Διευθυντή του ΕΚΟΕΜΠΝ. 

γ. Ένα ανώτερο οικονομικό αξιωματικό που υπηρετεί 
στο ΓΕΝ. 

2. Τα καθήκοντα ΓραμματέατηςΔιοικούσας Επιτροπής 
εκτελεί κατώτερος Αξιωματικός (Ο) που ορίζεται από το 
ΜΤΝ. 

3. Η ΔΕ συγκαλείται, σε συνεδρίαση, από τον πρόεδρο 
ή τον νόμιμο αναπληρωτή του και λαμβάνει αποφάσεις 
παρόντωντου προέδρου ή του νομίμου αναπληρωτή του. 
Για κάθε συνεδρίαση πέραν του κανονικού ωραρίου, κα¬ 
ταβάλλεται αποζημίωση στα ανωτέρω μέλη σύμφωνα με 
τις αντίστοιχες διατάξεις του ΜΤΝ. 

4. Οι αποφάσεις της ΔΕ λαμβάνονται κατά πλειοψηφία. 
Σε περίπτωση ισοψηφίας υπερισχύει η ψήφος του Προέ¬ 
δρου. 

5. Οι αποφάσεις της ΔΕ καταχωρίζονται σε τηρούμενο 
βιβλίο πρακτικών και υπογράφονται από τα μέλη της. 

6. Η ΔΕ είναι υπεύθυνη έναντι της Ηγεσίας του ΠΝ και 
τουΥ.ΕΘ.Αγια πράξεις ή παραλείψεις που ζημιώνουντον 
ΕΚΟΕΜΠΝ. 

Άρθρο 3 

1. Η Διοικούσα Επιτροπή ασκεί τη Διοίκηση του ΕΚΟΕ¬ 
ΜΠΝ. 

2. Αποφασίζει επί παντός θέματος που αναφέρεται στη 
διαχείριση του ΕΚΟΕΜΠΝ, για την διασφάλιση των συμ¬ 
φερόντων και την εκπλήρωση του σκοπού του. 

3. Εγκρίνειτον Προϋπολογισμό, τον Απολογισμό καιτον 
Ισολογισμό του ΕΚΟΕΜΠΝ, οιοποίοιπροωθούνταιγιατις 
περαιτέρω απαιτούμενες εγκρίσεις με το προϋπολογισμό 
του ΜΤΝ. 

4. Οι αποφάσεις της ΔΕ που αφορούν στα παρακάτω θέ¬ 
ματα τελούν υπό την έγκριση του Υ.ΕΘ.Α: 

α. Σύναψη δανείων για την εκπλήρωση των σκοπών του 
ΕΚΟΕΜΠΝ. 

β. Κάθε άλλο θέμα που προβλέπεται από τις ειδικές δια¬ 
τάξεις περί ΝΠΔΔ και του ΜΤΝ ή απαιτείται κατά την γνώ¬ 
μη του Α/ΓΕΝ, έπειτα από σχετική εισήγηση της Διοικού- 
σας Επιτροπής. 

Άρθρο 4 

1. Η νομική υποστήριξη του ΕΚΟΕΜΠΝ καλύπτεται από 
το ΜΤΝ. 

2. Ο Πρόεδρος της ΔΕ ή άλλο μέλος αυτής που προτεί- 
νεται από την ΔΕ και εγκρίνεται από τον Α/ΓΕΝ, αντιπρο- 
σωπεύειτον ΕΚΟΕΜΠΝ ενώπιοντων δικαστηρίων και αρ- 
χών. 


Άρθρο 5 

1. Διευθυντής του ΕΚΟΕΜΠΝ ορίζεται σύμφωνα με τις 
εκάστοτε ισχύουσες διατάξεις περί τοποθετήσεων των 
μόνιμων αξιωματικών του Πολεμικού Ναυτικού, εν ενερ- 
γεία ανώτερος οικονομικός αξιωματικός που υπηρετεί 
στο ΜΤΝ και μετέχει στο Διοικητικό Συμβούλιο του ΜΤΝ. 
Ο Διευθυντής εκτελεί χρέη εισηγητού προς την ΔΕ. Αυτόν 
απάντα ή κωλυόμενο αναπληρώνει με όλα τα δικαιώματα 
και τις υποχρεώσεις ο αρχαιότερος οικονομικός αξιωμα¬ 
τικός του ΕΚΟΕΜΠΝ. 

2. Ο Διευθυντής είναι όργανο της ΔΕ και υπεύθυνος για 
την εκτέλεση των αποφάσεων αυτής. Ευθύνεται για την 
εύρυθμη λειτουργία του ΕΚΟΕΜΠΝ και προΐσταται του 
υπηρετούντος σ’ αυτό προσωπικού. Ασκεί δε τα προβλε- 
πόμενα καθήκοντα από τις Διατάξεις Ναυτικού και τους 
νόμους του κράτους. 

3. Ο Διευθυντής υπογράφει τις εντολές πληρωμής των 
πάσης φύσεως δαπανών του ΕΚΟΕΜΠΝ και εγκρίνει δα¬ 
πάνες μέχρι ποσού το οποίο καθορίζεται εκάστοτε με 
αποφάσεις της Διοικούσας Επιτροπής. 

Άρθρο 6 

1. Το ΕΚΟΕΜΠΝ στελεχώνεται από στρατιωτικό προ¬ 
σωπικό του Πολεμικού Ναυτικού που τοποθετείται στο 
ΜΤΝ, με μέριμνα του ΓΕΝ, σύμφωνα με τον ισχύοντα 
ΠΟΥ, και τις ανάγκες που προκύπτουν από: 

α. Την οργάνωση, συγκρότηση και σύνθεση των Υπηρε¬ 
σιών του και, 

β. Τα καθήκοντα και τις αρμοδιότητες εν γένειτου προ¬ 
σωπικού. 

2. Ο τρόπος της έγκρισης και πληρωμής κάθε δαπάνης 
ή είσπραξης κάθε εσόδου, η τήρηση των διοικητικών και 
λογιστικών βιβλίων, το λογιστικό σύστημα, η σύνταξη του 
Προϋπολογισμού, Ισολογισμού και Απολογισμού και του 
εν γένει ελέγχου του ΕΚΟΕΜΠΝ διέπονται από τις ισχύ- 
ουσες περί ΝΠΔΔ και του ΜΤΝ. Ο ετήσιος Ισολογισμός 
και ο Απολογισμός του ΕΚΟΕΜΠΝ εγκρίνεται από τον 
Α/ΓΕΝ, κατόπιν ελέγχου από επιτροπή, της οποίας προί- 
σταται ανώτερος οικονομικός αξιωματικός που ορίζεται 
με διαταγή του Α/ΓΕΝ. 

3. Ο Αρχηγός ΓΕΝ εξουσιοδοτείται για την έκδοση ειδι¬ 
κού κανονισμού εσωτερικής λειτουργίας του ΕΚΟΕΜΠΝ. 

Άρθρο 7 

1. Οι πόροι του ΕΚΟΕΜΠΝ προέρχονται: 

α. Από εισφορές όλου του εν ενεργεία στρατιωτικού 
προσωπικού του Πολεμικού Ναυτικού, που αμείβεται με 
το μισθολόγιο που ισχύει κάθε φορά για τους μονίμους 
βαθμοφόρους, σε ποσοστό ένατοις εκατό (1 %), στις απο¬ 
δοχές που γίνεται κράτηση υπέρ ΜΤΝ. 

β. Από κρατήσεις ποσοστού πέντε τοις εκατό (5%) επί 
των οδοιπορικών εξόδων εκτέλεσης υπηρεσίας και μετά¬ 
θεσης εσωτερικού - εξωτερικού και τις πάσης φύσεως 
αποζημιώσεις εξωτερικού των στρατιωτικών του ΠΝ. 

Οι εισφορές και κρατήσεις ανωτέρω παραγράφου 1 α 
και 1 β δεν επιστρέφονται στις περιπτώσεις που δεν θεμε¬ 
λιώνεται καθ’ οιοδήποτε τρόπο, δικαίωμα χορηγίας οικο¬ 
νομικής ενίσχυσης από τον ΕΚΟΕΜΠΝ. 

γ. Από εισφορές πέντε τοις εκατό 5% από το μηνιαίο μέ¬ 
ρισμα των μερισματούχων καθώς και τρία τοις εκατό 3% 
επί του μερίσματος για κάθε χρόνο αναγνώρισης στο 
ΕΚΟΕΜΠΝ, όπως αναλύεται στην παρακάτω παράγραφο 
4 του άρθρου 10 της παρούσης. 

δ. Από δωρεές, κληρονομιές και κληροδοτήματα καθώς 
και κάθε άλλη, από χαριστική πράξη και παροχή που γίνε¬ 
ται με σκοπό την ενίσχυση του ΕΚΟΕΜΠΝ. 

ε. Εισφορές από δραστηριότητες εκτός του προϋπολο¬ 
γισμού Υ.ΕΘ.Α / ΓΕΝ ως εξής: 

(1) Από κέρδη διαχειρίσεων πάσης φύσεως εκμεταλ¬ 
λεύσεων -εξυπηρέτησης προσωπικού που προέρχονται 
από πρατήρια / κυλικεία ποσοστό τριάντα τοις εκατό 
(30%). Από κουρεία, πλυντήρια, φωτογραφεία και από 
έσοδα ανακυκλωσίμων υλικών (χαρτί, μέταλλα, υγειονο¬ 
μικό υλικό) και διάθεση τευχών διακηρύξεων διαγωνι¬ 
σμών του Πολεμικού Ναυτικού ποσοστό πενήντα τοις 
εκατό (50%). 

(2) Έσοδα από μισθώματα των πάσης φύσεως στρατιω¬ 
τικών οικημάτων, λεσχών, θέρετρων και χώρων εγκατά¬ 
στασης αυτομάτων πωλητών ροφημάτων / αναψυκτικών ή 
ηλεκτρονικών παιχνιδιών. Έσοδα από πάσης φύσεως πα¬ 
ροχής υπηρεσιών - διευκολύνσεων και εξυπηρετήσεων σε 
τρίτους, διαχειρίσεις ενοικίασης τηλεοράσεων, διαχειρί¬ 
σεις Χημείων, εργαστηριακών ελέγχων και φαρμακείων, 
ποσοστό πενήντα τοις εκατό (50%). 

(3) Έσοδα από, εισιτήρια για εξέταση στα εξωτερικά ια¬ 
τρεία των Ναυτικών Νοσοκομείων ποσοστό ογδόντα τοις 
εκατό (80%), καθώς επίσης και από εισιτήρια εισόδου στα 
θέρετρα και κινηματογράφους, ποσοστό πενήντα τοις 
εκατό (50%). 

(4) Την εν γένει δραστηριότητα των θέρετρων αξιωμα¬ 
τικών και υπαξιωματικώντου ΠΝ, κέρδη από τις εκμεταλ¬ 
λεύσεις των εστιατορίων, πρατηρίων, περιπτέρων, κου¬ 
ρείων και μπαρ και κάθε άλλη διαχείριση που δεν κατονο¬ 
μάζεται στην παρούσα απόφασή μας ποσοστό σαράντα 
τοις εκατό (40%). 

(5) Από κέρδη του Προμηθευτικού Οργανισμού Ναυτι¬ 
κού (ΠΟΝ) και παρεμφερών δραστηριοτήτωντου ΠΝ, πο¬ 
σοστό τριάντα τοις εκατό (30%) 

(6) Από έσοδα κάθε άλλης διαχείρισης που δεν κατονο¬ 
μάζεται στην παρούσα απόφασή μας ποσοστό τριάντα 
τοις εκατό (30%). 

(7) Κρατήσεις ποσοστού τέσσερα τοις εκατό (4%), επί 
των δαπανών που γίνονται σε βάρος του κεφαλαίου των 
διαχειρίσεων ανωτέρω δραστηριοτήτωντου ΠΝ. Η κρά¬ 
τηση αυτή βαρύνει το κεφάλαιο της οικείας διαχείρισης. 

2. Το ποσοστό κέρδους ειδών πρατηρίων και κυλικείων 
δεν μπορεί να είναι ανώτερο του είκοσι τοις εκατό (20%) 
της τιμής αγοράς του προϊόντος, πλην περιπτώσεων 
στρογγυλοποίησης. 

3. Τα χρηματικά διαθέσιμα του ΕΚΟΕΜΠΝ καθώς και 
κάθε έσοδο του, επενδύονται σύμφωνα τις ισχύουσες 
διατάξεις για το ΜΤΝ. 

4. Τα χρηματικά διαθέσιμα του ΕΚΟΕΜΠΝ τηρούνται σε 
ίδιους τραπεζικούς λογαριασμούς σύμφωνα με τις απο¬ 
φάσεις της Διοικούσας Επιτροπής. 

5. Για την υλοποίηση εισπράξεως των πάσης φύσεως 
εσόδων, του ΕΚΟΕΜΠΝ εξουσιοδοτείται ο Αρχηγός του 
Γενικού Επιτελείου Ναυτικού, για έκδοση των διαταγών 
που απαιτούνται. 

Άρθρο 8 

1. Οριστική παύση ή αναστολή του δικαιώματος σε πα¬ 
ροχή μερίσματος από το ΜΤΝ για οποιαδήποτε αιτία που 
προβλέπεται από την νομοθεσία του ΜΤΝ, έχει ως αποτέ¬ 
λεσμα την οριστική ή προσωρινή απώλεια της οικονομι¬ 
κής ενίσχυσης του ΕΚΟΕΜΠΝ, εφαρμοζομένων αναλογι¬ 


κά των ισχυουσών περί απονομής - καταβολής του μερί¬ 
σματος διατάξεων του ΜΤΝ. 

2. Το δικαίωμα λήψης, από τον ΕΚΟΕΜΠΝ της χορη¬ 
γούμενης οικονομικής ενίσχυσης, αρχίζει από την ημερο¬ 
μηνία που θεμελιώνεται αντίστοιχο δικαίωμα λήψης μερί¬ 
σματος από το ΜΤΝ. Το δικαίωμα αυτό αποδεικνύεται με 
την σχετική πράξη απονομής μερίσματος του Διοικητικού 
Συμβουλίου του ΜΤΝ και παύει με την ημερομηνία διακο¬ 
πής του μερίσματος του ΜΤΝ. 

Άρθρο 9 

1. Τα ετήσια καθαρά έσοδατου ΕΚΟΕΜΠΝ διανέμονται 
κατά το επόμενο έτος στους μερισματούχους του ΜΤΝ, 
μετά από πρόταση της ΔΕ και έγκριση του Αρχηγού του 
Γ ενικού Επιτελείου Ναυτικού. Το προς διανομή ποσό δεν 
είναι δυνατό να είναι ανώτερο του 90% του συνόλου των 
ετησίων καθαρών εσόδωντου προηγούμενου έτους. Μεί¬ 
ωση του ποσοστού αυτού δύναται να γίνει με απόφαση 
του Α/ΓΕΝ που προκαλείται έπειτα από αιτιολογημένη ει¬ 
σήγηση της ΔΕ. 

2. Το μη διανεμόμενο ποσοστό καθαρών εσόδων τηρεί¬ 
ται ως αποθεματικό και αποτελεί έσοδο του επόμενου 
έτους. 

Άρθρο 10 

1. Η ετήσια οικονομική ενίσχυση του μερισματούχου, 
από τον ΕΚΟΕΜΠΝ, υπολογίζεται με βάση τον μισθολο- 
γικό βαθμό και την τυχόν προσαύξηση του, που απονέ- 
μεταιτο μέρισμα από το ΜΤΝ. Πλήρης οικονομική ενίσχυ¬ 
ση χορηγείται σε μερίδια που αντιστοιχούν σε 35ετή συ¬ 
ντάξιμη υπηρεσία που αναγνωρίζεται από το ΜΤΝ. Για 
συντάξιμη υπηρεσία, που αναγνωρίζεται από το ΜΤΝ, 
από 36 μέχρι και 40 έτη, τα μερίδια αυξάνονται ανάλογα. 
Για συντάξιμο χρόνο μικρότερο των 35 ετών τα μερίδια 
μειώνονται ανάλογα. 

2. Τα μερίδια κατά βαθμό, για 35 έτη συντάξιμης υπη¬ 
ρεσίας, είναι: 


Α/Α 

Βαθμός 

μερίδια κατά βαθμό 

1 

Ναύαρχος Α/ΓΕΕΘΑ 

100 

2 

Αρχηγός ΓΕΝ 

94 

3 

Αρχηγός Στόλου 

90 

4 

Αντιναύαρχος 

87 

5 

Υποναύαρχος 

82 

6 

Αρχιπλοίαρχος 

71 

7 

Πλοίαρχος 

66 

8 

Αντιπλοίαρχος 

60 

9 

Πλωτάρχης 

50 

10 

Υποπλοίαρχος 

46 

11 

Ανθυποπλοίαρχος 

43 

12 

Σημαιοφόρος 

41 

13 

Ανθυπασπιστής 

38 

14 

Αρχικελευστής 

36 

15 

Επικελευστής 

34 

16 

Κελευστής 

32 

17 

Δίοπος / Ναύτης 

30 


3. Η τιμή κάθε μεριδίου ετησίως, είναι το πηλίκο του κατ’ 
έτος προς διανομή ποσού, προς τα μερίδια που δικαιού¬ 
νται το σύνολο των δικαιούχων μερισματούχωντου ΜΤΝ 
στο τέλος μηνός Νοεμβρίου του προηγούμενου, κάθε φο¬ 
ρά, έτους. Διαίρεση του ετησίου μεριδίου με τους 12 μή¬ 
νες προσδιορίζει τη τιμή του μηνιαίου μεριδίου. 

4. Ο ελάχιστος χρόνος ασφάλισης για χορηγία οικονο- 

μικής ενίσχυσης από τον ΕΚΟΕΜΠΝ είναι 15 έτη. Εφόσον 
κατά τον χρόνο απονομής της οικονομικής ενίσχυσης, 
δεν έχει συμπληρωθεί 1 δετής χρόνος ενεργού ασφάλι¬ 
σης στον ΕΚΟΕΜΠΝ, γίνεται εξαγορά του υπολοίπου 
χρόνου με κράτηση ποσοστού τρία (3%) επί του κατα- 
βαλλομένου μερίσματος κάθε φορά από το ΜΤΝ., για το 
χρονικό διάστημα που διαρκεί η αναγνώριση. Η ανωτέρω 
διαδικασία αναγνώρισης αφορά και τους μερισματού- 
χους του ΜΤΝ κατά την έναρξη ισχύος της παρούσης. Η 
εξόφληση γίνεται εφάπαξ ή σε μηνιαίες δόσεις κατόπιν 
εγκρίσεως της Διοικούσας Επιτροπής. Χρόνος συντάξι¬ 
μης υπηρεσίας που αναγνωρίζεται από το ΜΤΝ, μεγαλύ¬ 
τερος των 6 μηνών θεωρείται ως ολόκληρο έτος εφόσον 
καταβληθούν ανάλογες εισφορές για το υπόλοιπο διά¬ 
στημα. Χρόνος μικρότερος των 6 μηνών δεν λαμβάνεται 
υπόψη. 

5. Έναρξη καταβολής οικονομικών ενισχύσεων στους 
μερισματούχους του ΠΝ, ανά μήνα ή δίμηνο, από 1ης Ια¬ 
νουάριου 2004, έπειτα από πρόταση της Διοικούσας Επι¬ 
τροπής και απόφασης του Αρχηγού ΓΕΝ, όπως ορίζεται 
στην παράγραφο 1 άρθρου 32 του Ν. 2913/01. 

Άρθρο 11 

1. Από τις διατάξεις της παρούσας δεν προκύπτει δα¬ 
πάνη σε βάρος του προϋπολογισμού του Κράτους καιτων 
νομοθετημένων πόρων του ΜΤΝ. 

2. Έναρξη ισχύος της παρούσας από την δημοσίευσή 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουνίου 2001 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 

-♦- 

Αριθ.: 106545173412/470/Α0014/3685/493 (2) 

Παράταση προθεσμιών υποβολής δηλώσεων και καταβο¬ 
λής των οφειλόμενων φόρων για τις ΔΟΥ των Νομών 
Αχαίας, Ηλείας, Κεφαλληνίας, Ζακύνθου, λόγω της 
πραγματοποίησης Τακτικής Γενικής Συνέλευσης του 
προσωπικού των ΔΟΥ αυτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του ν. 2859/2000 όπως ισχύ¬ 
ουν: 

α) της παραγράφου 9 του άρθρου 38. β) της παραγρά¬ 
φου 3 του άρθρου 64. 

3. Τις διατάξεις του ν. 2238/1994 (ΦΕΚ 151 Α). 

4. Τη διάταξη του άρθρου 8 του ν. 1284/1982 (ΦΕΚ 
114Α), με την οποία εξουσιοδοτείται ο Υπουρ. Οικονομι¬ 
κών να παρατείνει με αποφάσεις του τις προθεσμίες κα¬ 
ταβολής βεβαιωμένων χρεών προς το Δημόσιο και προς 
τρίτους. 

5. Τις διατάξεις του άρθρου 5 του Ν.Δ. 356/74 (ΚΕΔΕ) 

6. Τις δυσχέρειες που δημιουργούνται στους φορολο- 


γουμένους των ΔΟΥ των Νομών Αχαίας, Ηλείας, Κεφαλ¬ 
ληνίας, Ζακύνθου,για την εκπλήρωση των φορολογικών 
τους υποχρεώσεων, λόγω της πραγματοποίησης Τακτι¬ 
κής Γενικής Συνέλευσης του προσωπικού των ΔΟΥ αυτών 
στις 26/6/2001. 

7. Την κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 Β) με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

8. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι 27 Ιουνίου 2001 τις προθεσμίες 
υποβολής όλων των δηλώσεων και καταβολής φόρων, τε¬ 
λών και εισφορών που κανονικά έληγαν στις 25 και 26 Ιου¬ 
νίου 2001, για τη ΔΟΥ Λίμνης. 

2. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 2 Ιουλίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ.: 1065452/3359/460/Α0014/3339/454 (3) 

Παράταση προθεσμιών υποβολής δηλώσεων Φ.Π.Α, για 
τη ΔΟΥ Λίμνης, λόγω μεταστέγασης της σε νέο κτίριο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του ν. 2859/2000 όπως ισχύ¬ 
ουν: 

α) της παραγράφου 9 του άρθρου 38. β) της παραγρά¬ 
φου 3 του άρθρου 64. 

3. Τις διατάξεις του ν. 2238/1994 (ΦΕΚ 151 Α). 

4. Τη διάταξη του άρθρου 8 του ν. 1284/1982 (ΦΕΚ 
114Α), με την οποία εξουσιοδοτείται ο Υπουρ. Οικονομι¬ 
κών να παρατείνει με αποφάσεις του τις προθεσμίες κα¬ 
ταβολής βεβαιωμένων χρεών προς το Δημόσιο και προς 
τρίτους. 

5. Τις διατάξεις του άρθρου 5 του Ν.Δ. 356/74 (ΚΕΔΕ) 

6. Τις δυσχέρειες που δημιουργούνται στους φορολο- 
γουμένους της ΔΟΥ Λίμνης για την εκπλήρωση των φο¬ 
ρολογικών τους υποχρεώσεων, λόγω μεταστέγασης στις 
25-26 Ιουνίου 2001. 

7. Την κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 Β) με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

8. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνουμε μέχρι 27 Ιουνίου 2001 τις προθεσμίες 
υποβολής όλων των δηλώσεων και καταβολής φόρων, τε¬ 
λών και εισφορών που κανονικά έληγαν στις 26 Ιουνίου 
2001, για τις ΔΟΥ των Νομών Αχαίας, Ηλείας, Κεφαλλη¬ 
νίας, Ζακύνθου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 2 Ιουλίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ.: 10036 (ΦΟΡ)711 (4) 

Διορισμός Αθανάσιου Τσαυτάρη ως μέλους του Διοικητι¬ 
κού Συμβουλίου του Εθνικού Κέντρου Έρευνας καιΤε- 
χνολογικής Ανάπτυξης (ΕΚΕΤΑ) 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 9 του ν. 1514/85 «Ανάπτυξη 
της επιστημονικής και τεχνολογικής έρευνας» (ΦΕΚ 
13/Α/85) 

2. Τις διατάξεις του Π.Δ. 77/2000 «Σύσταση Ν.Π.Ι.Δ.με 
την επωνυμία « Εθνικό Κέντρο Έρευνας και Τεχνολογικής 
Ανάπτυξης ΕΚΕΤΑ» (ΦΕΚ65/Α/2000) 

3. Την με α.π. 9107(ΦΟΡ)628/21.6.2001 απόφαση μας 
με την οποία διορίστηκε ο Αθανάσιος Τσαυτάρης στη θέ¬ 
ση του διευθυντή του Ινστιτούτου Αγροβιοτεχνολογίας 
του Εθνικού Κέντρου Έρευνας και Τεχνολογικής Ανάπτυ¬ 
ξης (Ε.ΚΈ.Τ.Α) (ΦΕΚ:832/Β/29.6.2001), αποφασίζουμε: 

Διορίζουμε τον Αθανάσιο Τσαυτάρη, Διευθυντή του Ιν¬ 
στιτούτου Αγροβιοτεχνολογίας του Εθνικού Κέντρου 
Έρευνας και Τεχνολογικής Ανάπτυξης, ως μέλος του Δι¬ 
οικητικού Συμβουλίου αυτού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 6 Ιουλίου 2001 

ΟΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ.: οικ./6776/Α345 (5) 

Μεταφορά των στεγαστικών δικαιωμάτων των σεισμο- 
πλήκτωντου Νομού Αττικής από το σεισμό της 7ης Σε¬ 
πτεμβρίου 1999 στο Δήμο Αθηναίων. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28-7-78 Πράξεως Νομοθετικού 
Περιεχομένου «Περί αποκαταστάσεως ζημιών έκτων σει¬ 
σμών 1978 εις περιοχήν Βορ. Ελλάδος και ρυθμίσεις συ¬ 
ναφών θεμάτων», όπως τροποποιήθηκε και συμπληρώθη¬ 
κε με τους Νόμους 867/79, 1048/80, 1133/81. 

2. Το Ν.1190/81 (ΦΕΚ 203/Α/30.7.81) «περί κυρώσεως 
της από 26-3-81 Πράξεως Νομοθετικού Περιεχομένου 
του Προέδρου της Δημοκρατίας περί αποκαταστάσεως 
ζημιών εκ σεισμών 1981». 

3. Το Π. Δ 69/1988 «Περί Οργανισμού της Γ.Γ.Δ.Ε του 
Υ.ΠΕ.ΧΩ.Δ.Ε». 

4. Την κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε, «Περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

5. Τις οικ/5140/ΤΠ 32/15.10.99 (ΦΕΚ/1900/Β’ /19.10.99) 


, 5932/ΤΠ 32 / 6.12.99, οικ/2183/ΤΠ 32/28.2.2000 και 
οικ/10844/ΤΠ 32/8.11.2000 Κοινές Αποφάσεις του Υπουρ¬ 
γού Εθν. Οικονομίας και των Υφυπουργών Οικονομικών 
και ΠΕΧΩΔΕ «Περί παροχής πιστωτικών διευκολύνσεων 
για την αποκατάσταση των ζημιών σε κατοικίες και κτιρια- 
κές εγκαταστάσεις που προκλήθηκαν από το σεισμό της 
7ης Σεπτεμβρίου 1999 σε περιοχές του Νομού Αττικής». 

6. Την Κοινή Απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕΧΩΔΕ περί «Ανάθεσης αρμοδιοτήτων 
Υπουργού ΠΕΧΩΔΕ στους Υφυπουργούς ΠΕΧΩΔΕ Αθα¬ 
νάσιο Αλευρά και Ηλία Ευθυμιόπουλο». 

7. Τις οικ/3751/ΤΠ 31/10.9.99, οικ/3992/ΤΠ 31/17.9.99, 

οικ/4194/ΤΠ 31/24.9.99, οικ/6181/ΤΠ 31/4.11.99, 

οικ/6786/ΤΠ 31/16.11.99 και οικ/1514/ΤΠ 31/15.2.2000 
Κοινές Αποφάσεις του Υπουργού Εθνικής Οικονομίας και 
των Υφυπουργών Οικονομικών και ΠΕΧΩΔΕ. για την οριο- 
θέτηση περιοχής για την αποκατάσταση των ζημιών από 
το σεισμό της 7ης Σεπτεμβρίου 1999 σε περιοχές των Νο¬ 
μών Αττικής και Βοιωτίας. 

8. Τις διατάξεις του άρθρου 27 του Ν.2081/92 (ΦΕΚ 154 
Α’) και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού. 

9. Την ανάγκη να διευκολυνθούν οι σεισμόπληκτοι μι¬ 
κρών σεισμοπλήκτων ιδιοκτησιών και ασθενέστερων οι¬ 
κονομικών στρωμάτων οι οποίοι ζητούν να αυτοστεγα- 
στούν στο κέντρο της πόλης, αποφασίζουμε: 

Επιτρέπουμε τη μεταφορά της Στεγαστικής Συνδρο¬ 
μής, για τους σεισμόπληκτους του Νομού Αττικής από το 
σεισμό της 7ης Σεπτεμβρίου 1999, για αυτοστέγαση με 
αγορά κατοικίας ή για ανέγερση κατοικίας στο Δήμο Αθη¬ 
ναίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2001 

Ο ΥΦΥΠΟΥΡΓΟΣ 

ΑΘ. ΑΛΕΥΡΑΣ 
-♦- 

Αριθ.: 5039 (6) 

Ανανέωση θητείας Αναπτυξιακού Συνδέσμου Δήμων & 
Κοινοτήτων Θριασίου Πεδίου Νομαρχιακής Αυτ/σης 
Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 206 (πληντης παραγράφου 
4) έως 211 και 212του Π.Δ. 410/95. 

2. Τις διατάξεις του Ν.2503/97 «Διοίκηση, Οργάνωση, 
Στελέχωση της Περιφέρειας, Ρύθμιση θεμάτων για την 
Τοπική Αυτ/ση και άλλες διατάξεις». 

3. Την αριθ.6339/20.4.1998 απόφαση του Νομάρχη Δυτ. 
Αττικής, που εκδόθηκε μετά την αριθ. 67756/3.3.1998 
Κ.Υ.Α. περί σύστασης Αναπτυξιακού Συνδέσμου Δήμων 
και Κοινοτήτων Θριασίου Πεδίου, αποτελούμενο από 
τους Δήμους Ελευσίνας, Μάνδρας, Ασπρόπυργου και 
απάτην Κοινότητα Μαγούλας (ΦΕΚ 271 τ.β./9.5.88). 

4. Την αριθ.278/28.2.1994 απόφαση του Νομάρχη Δυτι- 

κής Αττικής με την οποία τροποποιήθηκε η συστατική 
πράξη του Αναπτυξιακού Συνέσμου Δήμων και Κοινοτή¬ 
των θριασίου Πεδίου και έγινε μέλος και ο Δήμος Νέας 
Περάμου (ΦΕΚ. 233/τ.β./5.4.1994). 

5. Την 1983/3.4.2000 απόφαση μας περί τροποποίησης 
της παρ. 2 της Συστατικικής Πράξης του Αναπτυξιακού 
Συνδέσμου Δήμων & Κοινοτήτων Θριασίου Πεδίου, με την 
οποία καθορίστηκε η διάρκεια του ως άνω Αναπτυξιακού 
Συνδέσμου μέχρι 30.6.2000 (ΦΕΚ δημοσίευσης 567/2000 
τ.β.). 

6. Την αριθ. 8821/27.11.2000 απόφαση μας με την οποία 
τροποποιήθηκε εκ νέου η παρ.2 της Συστατικής Πράξης 
του Αναπτυξιακού Συνδέσμου Δήμων & Κοινοτήτων Θρια- 
σίου Πεδίου, και καθορίστηκε η διάρκεια του μέχρι 
31.12.2000 (ΦΕΚδημοσίευσης 1636/2000τ.β.). 

7. Τις αριθ. 202/10.5.2001, 269/19.12.2000, 76/18.12. 
2000,28/5.3.2001 & 33/16.3.2001 αποφάσεις των Δημοτι¬ 
κών Συμβουλίων Ασπροπύργου Ελευσίνας Μάνδρας Νέ¬ 
ας Περάμου και του Κοινοτικού Συμβουλίου Κοινότητας 
Μαγούλας αντίστοινα περί ανανέωσης της θητείας του 
Αναπτυξιακού Συνδέσμου Δήμων και Κοινοτήτων Θριασί- 
ου Πεδίου για την επόμενη δεκαετία για τους αναγραφό¬ 
μενους στο σκεπτικό των ανωτέρω αποφάσεων σκοπούς, 
αποφασίζουμε: 

1. Την ανανέωση της θητείας του Αναπτυξιακού Συνδέ¬ 
σμου Δήμων και Κοινοτήτων Θριασίου Πεδίου Νομ/κής 
Αυτ/σης Δυτικής Αττικής για την επόμενη δεκαετία ήτοι 
από απογραφής της παρούσας απόφασης και μέχρι την 
31.12.2011. 

2. Σκοπός του Συνδέσμου είναι: 

α) Συνέχιση παρακολούθησης λειτουργίας του Περιφε¬ 
ρειακού Γενικού Νοσοκομείου Ελευσίνας «ΘΡΙΑΣΙΟ», 
ενέργειες για την πλήρη λειτουργία. 

β) Συνέχιση λειτουργίας του γραφείου ελέγχου ρύπαν¬ 
σης και ποιότητας περιβάλλοντος, διεύρυνση δραστη¬ 
ριοτήτων. 

γ) Ανάπτυξη του περιαστικού πρασίνου, αναδάσωση 
δασικών και αναδασωτέων εκτάσεων, 
δ) Ανάπτυξη παραγωγικών δραστηριοτήτων σε διάφο¬ 
ρους τομείς όπως π.χ. επαναλειτουργία βιώσιμων προ¬ 
βληματικών επιχειρήσεων, κατασκευή και εκμετάλευση 
μαρίνων σκαφών. 

ε) Απόδοση προς τον Αναπττυξιακό Σύνδεσμο εκτάσε¬ 
ων του Δημοσίου προς αξιοποίηση. 

στ) Ενέργειες για επιτάχυνση του Αποχετευτικού έργου 
ακαθάρτων - όμβριων ρεμάτων, 
ζ) Συμμετοχή στη διαχείριση Φυσικού Αερίου, 
η) Δημιουργία διαδημοτικού Νεκροταφείου, 
θ) Μελέτες Περιβαλλοντικής και Πολεοδομικής Ανα¬ 
βάθμισης. 

ι) Μελέτες για τους υδάτινους πόρους Θριασίου Πεδίου - 
Εμπλουτισμός υδροφόρου ορίζοντα. 

ια). Υδροδότηση Οικισμών των Δήμων - Κοινότητας με- 
λώντου Αναπτυξιακού Συνδέσμου. 

3. Ίδιοι Πόροιτου Συνδέσμου θα είναι η εισφορά των με¬ 
λών του, που θα ανέρχονται σε ποσοστό 1 % με βάση τα 
αναφερόμενα στον προϋπολογισμό κάθε μέλους Τακτι¬ 
κών Εσόδων κατ’ έτος. 

4. Ο Νέος Αναπτυξιακός Σύνδεσμος υπεισέρχεται αυ¬ 
τοδίκαια στις υποχρεώσεις και τα δικαιώματα του Συνδέ¬ 
σμου Δήμων & Κονοτήτων Θριασίου Πεδίου του οποίου η 
θητεία έληξε στις 31.12.2000. 

5. Τα μέλη του Συνδέσμου είναι οι Δήμοι Ασπροπύργου 


Ελευσίνας Μάνδρας Ν.Περάμου και Κοινότητας Μαγού¬ 
λας. 

ΠΑΡΑΤΗΡΗΣΗ. Ο Δήμος Μάνδρας όπως προκύπτει από 
την προμνημονευόμενη απόφαση Δημοτικού του Συμ¬ 
βουλίου αριθ.76/2001, αποφάσισε ομόφωνα την ανανέω¬ 
ση της θητείας του Αναπτυξιακού Συνδέσμου Θριασίου 
Πεδίου για την επόμενη δεκαετία, για τους ανωτέρω σκο¬ 
πούς πληντης συμμετοχής του στο Διαδημοτικό Νεκρο¬ 
ταφείο. 

6. Έδρα του Συνδέσμου παραμένει ο Δήμος Ελευσίνας. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού του Αναπτυξια¬ 
κού Συνδέσμου Δήμων & Κοινοτήτων Θριασίου Πεδίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 22 Ιουνίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 9595 (7) 

Σύσταση Νομικού Προσώπου με την επωνυμία «Σχολική 
Επιτροπή Ενιαίου Λυκείου Κρεστένων Δήμου Σκιλλού- 
ντος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπ’ όψη 

Τις διατάξεις: 

α. Του άρθρου 5 (παρ.8-15) του Ν. 1894/90 «Γιατην Ακα¬ 
δημία και άλλες διατάξεις. 

β.Του Ν. 2503/97 «Διοίκηση, Οργάνωση .Στελέχωση της 
Περιφέρειας και άλλες διατάξεις. 

γ .Του άρθρου 203 του Δημοτικού και Κοινοτικού Κώδι¬ 
κα (Π.Δ. 410/95). 

2. Την αριθμ. 241/18.8.98 απόφασή μας περί μεταβίβα¬ 
σης αρμοδιοτήτων. 

3. Την αριθμ. 65/2001 απόφαση του Δημοτικού Συμβου¬ 
λίου Σκιλλούντοςτου Νομού Ηλείας γιατην σύσταση σχο¬ 
λικής επιτροπής, αποφασίζουμε: 

1. Συστήνουμε στο Δήμο Σκιλλούντος του Νομού Ηλεί¬ 
ας, Νομικό Πρόσωπο με την επωνυμία «Σχολική Επιτροπή 
Ενιαίου Λυκείου Κρεστένων Δήμου Σκιλλούντος». Η συνι- 
στώμενη με την απόφαση αυτή, σχολική επιτροπή διοικεί- 
ται από διοικητό συμβούλιο που αποτελείται από επτά μέ¬ 
λη, τα οποία μαζί μετά αναπληρωματικά ορίζονται με από¬ 
φαση του δημοτικού συμβουλίου. Υποχρεωτικά μετέχουν 
στο διοικητικό συμβούλιο της σχολικής επιτροπής ο Δή¬ 
μαρχος, ο Δ/ντής του σχολείου,ένας εκπρόσωπος του 
συλλόγου γονέων και κηδεμόνων, εφόσον υπάρχει τέτοι¬ 
ος σύλλογος, ένας εκπρόσωπος της μαθητικής κοινότη¬ 
τας, έναν δημοτικό σύμβουλο και δύο δημότες. 

2. Σκοπός του Νομικού Προσώπου είναι: 

α. η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β. Η καταβολή της αμοιβής στις καθαρίστριες του σχο¬ 
λείου. 

γ. η εκτέλεση έργων για την επισκευή και συντήρηση 
του σχολικού κτιρίου και του κάθε είδους εξοπλισμού του. 

δ. Η ανάθεση της λειτουργίας του σχολικού κυλικείου 
και η διαχείριση των εσόδων που προέρχονται από αυτό. 

ε. Η υποβολή εισηγήσεων προς την αρμόδια διεύθυνση 
πρωτοβάθμιας ή δευτεροβάθμιας εκπαίδευσης για τον 
εφοδιασμό του σχολείου και της β’βλιοθήκηςτου με έπι¬ 
πλα ή άλλα είδη εξοπλισμού από τον ΟΣΚ και με βιβλία 
από το Υπουργείο Εθνικής Παιδείας και θρησκευμάτων 
αντίστοιχα. 

στ. Η αγορά εξοπλιστικών ή άλλων συναφών ειδών ή δι¬ 
δακτικών μέσων για τη λειτουργία των σχολείων, από πι¬ 
στώσεις του τακτικού προϋπολογισμού και του προγράμ¬ 
ματος δημοσίων επενδύσεων. 

ζ. Η καταβολή αποζημίωσης (εξόδων κίνησης) στους 
σχολικούς τροχονόμους. 

η. Η αντιμετώπιση των δαπανών κίνησης,συντήρησης, 
επισκευής και ασφάλισης των αυτοκινήτων που ανήκουν 
κατά κυριότητα στις σχολικές μονάδες ειδικής αγωγής 
(ΣΜΕΑ). 

θ. Η προμήθεια των ξενόγλωσσων βιβλίων του Λυκείου 
(ΚΥΑΓ2/3950/2000, Εγκ.ΥΠΕΠΘΓ 2/3954/20.10.2000.) 

ι. Η λήψη κάθε άλλου μέτρου που κρίνεται αναγκαίο για 
τη στήριξη της διοκητικής λειτουργίας της σχολικής μο¬ 
νάδας. 

3. Πόροι της σχολικής επιτροπής είναι: 

α) Οι επιχορηγήσεις του Δήμου καθώς και οι επιχορη¬ 
γήσεις Υπουργείων ή άλλων κρατικών φορέων. 

β) Οι πρόσοδοι της σχολικής περιουσίας και το προϊόν 
εκποίησης περιουσιακών στοιχείων. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Τα έσοδα από την εκμετάλλευση του σχολικού κυλικεί¬ 
ου. 

ε)Τα έσοδα από κάθε άλλη νόμιμη πηγή. 

4. Περιουσία: 

Οι καταθέσεις σε τράπεζες ή Ταμιευτήρια. 

5. Το Νομικό Πρόσωπο εκπροεωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

6. Κάλυψη Δαπάνης: 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Σκιλ- 
λούντος. Η απόφαση μας αυτή να δημοσιευθεί στην εφη¬ 
μερίδα της Κυβερνήσεως. 

Με την παρούσα παύει να ισχύει η αριθμ. 10187/ 
27.4.1994 απόφαση Νομάρχη περί Σύστασης Σχολικής 
Επιτροπής Β/μιας Εκπ/σης Δήμου Κρεστένων (Γ υμνασίου 
-Γεν Λυκείου). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πύργος, 6 Ιουλίου 2001 

Ο Γενικός Γραμματέας Περιφέρειας 
ΝΙΚΟΛΑΟΣ ΜΠΕΛΙΒΑΝΗΣ 

-♦- 

Αριθ.9401 (8) 

Τροποποίηση της παρ. 2του αρθ.16του κανονισμού πα¬ 
ροχών ΚΑΦ Ξηρός Κιάτου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του κωδ. Ν.5167/1932 περί ρυθμίσεως 


των εις τους Λιμένας φορτ/κών εργασιών κ.λ.π. όπως τρο¬ 
ποποιήθηκαν από το ΝΔ 1254/49. 

2. Τις διατάξεις των Ν.2218/94,2240/94,2307/95 και 
2503/97. 

3. Τις διατάξεις του αρθ.14 του Ν.2399/96 και του αρ- 
θρ.20του Ν.2386/96. 

4. Το αριθμ. 5/14.3.2001 πρακτικό της ΔΕ/ΚΑΦ Ξηρός 
Κιάτου. 

5. Το αριθμ. 11089/30.4.2001 έγγραφο του Υπ. Εργα¬ 
σίας & Κοιν. Ασφαλίσεων. 

6. Το γεγονός ότι από τιςδιατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού. 

7. Την οικονομική δυνατότητα του ΚΑΦ Ξηράς Κιάτου, 
αποφασίζουμε: 

Εγκρίνουμε την τροποποίηση τηςπαρ. 2του άρθρου 16 
του κανονισμού παροχών του ΚΑΦ Ξηράς Κιάτου που εκ- 
γρίθηκε με την αριθμ. 2645/27.7.82 απόφαση του Νομάρ¬ 
χη Κορινθίας (ΦΕΚ612/24.8.82τβ) καιτροποποιήθηκε με¬ 
ταγενέστερα ως εξής: 

Το καταβαλλόμενο στους δικαιούχους ποσό αποζημίω¬ 
σης ορίζεται ανάλογα με τα έτη συμμετοχής στο ΚΑΦ ως 
ακολούθως: 

Για όσους έχουν (10) έτη συμμετοχής στο ΚΑΦ 
1.176.494 δρχ. ένα εκατομμύριο εκατόν εβδομήντα έξι χι¬ 
λιάδες τετρακόσιες ενενήντα τέσσερεις δρχ. 

Το ποσό αυτό θεωρείται βασικό και προσαυξάνεται κα¬ 
τά 113.953 δρχ. εκατόν δέκα τρεις χιλιάδες ενιακόσιες 
πενήντα τρεις δρχ.για κάθε έτος συμμετοχής από το 11 ο 
μέχρι και το 20ο. 

Για κάθε έτος συμμετοχής από το 21 ο μέχρι και το 30ο 
προσαυξάνεται κατά 117.306 δρχ.εκατόν δέκα επτά χι¬ 
λιάδες τριακόσιες έξι δρχ., 

Το ανώτατο όριο της εφάπαξ αποζημίωσης δεν δύναται να 
υπερβαίνει το ποσό των 3.489.090 δρχ. τριών εκατομμυρίων 
τετρακοσίων ογδόντα εννέα χιλιάδων ενενήντα δρχ. 

Κλάσμα του έτους μεγαλύτερο των έξι (6) μηνών υπο¬ 
λογίζεται σαν ολόκληρο έτος για τον υπολογισμό της 
προσαύξησης όχι όμως και για τη θεμελίωση του δικαιώ¬ 
ματος για τη χορήγηση της παροχής. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κόρινθος, 12 Ιουνίου 2001 

Ο Γενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 139 (9) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στην. Λουδάρου Ευθυμία. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Το Π.Δ. 941/77 «Περί οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως κλπ.» 
(ΦΕΚ 127/α/13.5.81). 

3. Το άρθρο 15του Ν. 1348/1983 «Διάλυσητου Ν.Π.Δ.Δ. 
με την επωνυμία «Άρμα θέσπιδος» και άλλες διατάξεις» 
(ΦΕΚ 47/7/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/α/28.11.1983). 

5. Το Π.Δ. 347/86 «Μεταβίβαση αρμοδιοτήτων στους 
Νομάρχες και στις Περιφερειακές Αρχές Διανομαρχια- 
κού Επιπέδου». 

6. Τη με Α.Π. 139/22.3.2001 αίτηση της Λουδάρου Ευ¬ 
θυμίας και τα συνοδεύοντα αυτή δικαιολογητικά. 

7. Τη με Α.Π. 243/2.7.2001 τελική έκθεση της Επιτροπής 
Ελέγχου Καταλληλότητας, του άρθρου 6 παρ. 4 του Ν. 
1158/81 όπως αυτός τροποποιήθηκε μεταγενέστερα με 
την αρ. 2436/15.1.85 (ΦΕΚ 31/Β/85) κοινή απόφαση των 
Υπουργών Προεδρίας της Κυβέρνησης και Πολιτισμού - 
Επιστημών, αποφασίζουμε: 

1. Χορηγούμε στην Λουδάρου Ευθυμία άδεια ίδρυσης 
και λειτουργίας Ερασιτεχνικής Σχολής Χορού με την επω¬ 
νυμία «Σχολή Κλασσικού Μπαλέτου Έφη Α. Λουδάρου» 
και έδρα λειτουργίας το κτίριο στην περιοχή Λακόματα, 
Παροικίας Πάρου. 

2. Η έναρξη λειτουργίας της Σχολής ορίζεται απάτη δη¬ 
μοσίευση της παρούσας στην εφημερίδα της Κυβερνή- 
σεως. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Ερμούπολη, 3 Ιουλίου 2001 

Ο Νομάρχης 
ΠΑΝΑΓΙΩΤΗΣ ΡΗΓΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 1051550/637/Α0006/28.5.2001 απόφαση του Υπουρ¬ 


γού Οικονομικών, που δημοσιεύθηκε στο ΦΕΚ 687/Β/ 
1.6.2001) επέρχονται οι εξής διορθώσεις σφαλμάτων: 

α) Στην παράγραφο 2 της απόφασης αυτής (σελ. 9829 
του ΦΕΚ), η υποπερίπτωση ε’ της περίπτωσης 3 του σχε¬ 
τικού πίνακα, 

αντί του εσφαλμένου: «ε) Οικονομική Στατιστική -1» 
τίθεται το ορθό: «ε) Οικονομική Στατιστική 1» 

β) Στην παράγραφο 4 της απόφασης αυτής (σελ. 9831 
του ΦΕΚ), η υποπερίπτωση β’ της περίπτωσης 1 του σχε¬ 
τικού πίνακα, 

αντί του εσφαλμένου: «β) Διεθνείς Οικονομικές (1) 

.Σχέσεις Θεσσαλονίκης 1 

τίθεται το ορθό: «β) Διεθνείς Οικονομικές (1) Θεσ/κης 1 
Σχέσεις (2) Ηρακλείου 1 

(3) Ιωαννίνων 1» 

γ) Στην παράγραφο 4 της απόφασης αυτής (σελ. 9831 
του ΦΕΚ), οι υποπεριπτώσεις α’ και β’ της περίπτωσης 2 
του σχετικού πίνακα, 
αντί του εσφαλμένου: 

«α) Μικροβιολογία Τροφίμων (1) Αθηνών 2 
β) Χημειομετρία - Χημική (2) Κέρκυρας 1 
Μετρολογία » 

τίθεται το ορθό: 

«α) Μικροβιολογία Τροφίμων (1) Αθηνών 2 

(2) Κέρκυρας 1 

β) Χημειομετρία - Χημική Θεσ/κης 1 

Μετρολογία » 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





